Diari Oficial de la Generalitat Valenciana


Sumari del DOGV 9932, del 09-09-2024 (2024/8976)

RESOLUCIÓ de 9 d’agost de 2024, de la Direcció General d’Innovació i Inclusió Educativa, per la qual es resol la convocatòria de subvencions per a l’adquisició de productes de suport no informàtics per a l’alumnat amb necessitats educatives especials escolaritzat en centres educatius privats concertats i en centres públics de titularitat diferent de la Generalitat per a l’exercici 2023.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9932

Data del DOGV
:   09-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8976

CVE
:   OGCQ-P-6496-5472

Data del document
:   09-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació

Per mitjà de l’Orde 3/2023, de 27 de setembre, de la Conselleria d’Educació, Universitats i Ocupació (DOGV 9695, 02.10.2023), s’aproven les bases reguladores per a la concessió de subvencions per a l’adquisició de productes de suport no informàtics per a l’alumnat amb necessitats educatives especials escolaritzat en centres educatius privats concertats i en centres públics de titularitat diferent de la Generalitat.

A través de la Resolució de 6 de novembre de 2023, de la Direcció General d’Innovació i Inclusió Educativa, es convoquen subvencions per a l’adquisició de productes de suport no informàtics per a l’alumnat amb necessitats educatives especials escolaritzat en centres educatius privats concertats i en centres públics de titularitat diferent de la Generalitat per a l’exercici 2023 (DOGV 9723, 13.11.2023).

Considerant que s’han examinat les sol·licituds presentades pels centres docents, d’acord amb el que establix l’apartat sèptim de la resolució de convocatòria citada, amb la finalitat de concedir les subvencions i assignacions econòmiques als centres docents que reunisquen els requisits previstos i que hagen aportat la documentació que s’indica com a preceptiva en el resolc octau de la convocatòria mencionada.

Vist l’informe de l’òrgan instructor, de data 31 de juliol de 2024, pel qual s’informa que els centres docents beneficiaris de les subvencions referides han complit els requisits establits per a optar a la subvenció prevista en la convocatòria.

Realitzada la valoració dels projectes presentats d’acord amb els criteris establits en el resolc dècim de la Resolució de 6 de novembre de 2023, vista la proposta de resolució de la comissió avaluadora sobre la concessió i denegació de les subvencions i d’acord amb l’article 16 de l’Orde 3/2023,

RESOLC

*Primer*

1. Concedir les quantitats assignades als centres docents privats concertats que figuren en l’annex I, per un import global de 5.552,73 euros amb caràcter de subvenció, a càrrec de la línia S1562 del capítol VII, subprograma pressupostari 422H00 del pressupost de la Generalitat de l’any 2024.

2. Denegar la subvenció als centres docents que figuren en l’annex II, per no ajustar-se a les bases de la convocatòria o desistir en el procediment.

*Segon*

1. El pagament de les subvencions s’entregarà per mitjà de transferència bancària, sempre que la persona jurídica destinatària complisca amb els requisits exigits per la Llei 38/2003, general de subvencions, i l’article 23 de l’Orde 3/2023, de 27 de setembre.

2. El pagament es farà en el mateix compte que el centre educatiu tinga donat d’alta en la conselleria competent en matèria d’educació per a percebre el pagament del concert.

3. De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició, o es podrà plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició s’haurà d’interposar davant del mateix òrgan que va dictar la resolució, en el termini d’un mes a comptar de l’endemà de publicar-se esta resolució.

b) El recurs contenciós administratiu s’haurà d’interposar davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar de l’endemà de publicar-se esta resolució.

  

València, 9 d'agost de 2024

(p. d. R 13.04.2022; DOGV 9328, 29.04.2022)

María del Rosario Escrig Llinares

Directora general d’Innovació i Inclusió Educativa

Esta disposició conté annexos. Consulteu-ne la versió en PDF.